

**Հ Ա Յ Ա Ս Տ Ա Ն Ի Հ Ա Ն Ր Ա Պ Ե Տ ՈՒ Թ Յ Ա Ն**

**Ն Ե Ր Ք Ի Ն Գ Ո Ր Ծ Ե Ր Ի Ն Ա Խ Ա Ր Ա Ր**

**Հ Ր Ա Մ Ա Ն**

ԹԻՎ 53 - Լ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԵՐՔԻՆ ԳՈՐԾԵՐԻ ՆԱԽԱՐԱՐՈՒԹՅԱՆ «ՍԵՅՍՄԻԿ ՊԱՇՏՊԱՆՈՒԹՅԱՆ ՏԱՐԱԾՔԱՅԻՆ ԾԱՌԱՅՈՒԹՅՈՒՆ» ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆ ՕՊԵՐԱՏԻՎ ՀԵՐԹԱՊԱՀՈՒԹՅԱՆ ԿՈՂՄԻՑ ԴԻՏԱՐԿՈՒՄՆԵՐԻ ԻՐԱԿԱՆԱՑՄԱՆ, ՏԵՂԵԿԱՏՎՈՒԹՅԱՆ ՀԱՎԱՔՄԱՆ ԵՎ ՀԱՂՈՐԴՄԱՆ ԿԱՐԳԸ ՀԱՍՏԱՏԵԼՈՒ ՄԱՍԻՆ**

 Հիմք ընդունելով «Սեյսմիկ պաշտպանության մասին» օրենքի 20-րդ հոդվածի 6-րդ մասը և ղեկավարվելով Հայաստանի Հանրապետության (այսուհետ՝ ՀՀ) վարչապետի 2023 թվականի մարտի 14-ի N 270-Լ որոշմամբ հաստատված հավելվածի 19-րդ կետի 20-րդ ենթակետով.

**Հ Ր Ա Մ Ա Յ ՈՒ Մ Ե Մ**

1. Սահմանել՝
2. ՀՀ ներքին գործերի նախարարության (այսուհետ՝ ՆԳՆ) «Սեյսմիկ պաշտպանության տարածքային ծառայություն» պետական ոչ առևտրային կազմակերպության (այսուհետ՝ «ՍՊՏԾ» ՊՈԱԿ) օպերատիվ հերթապահության կողմից դիտարկումների իրականացման, տեղեկատվության հավաքման և հաղորդման կարգը՝ համաձայն հավելվածի,
3. ՀՀ տարածքում զգացված, ինչպես նաև սույն հրամանի 1-ին կետով սահմանված կարգի արտաքին հաղորդման ենթակա երկրաշարժի մասին նախնական տեղեկատվությունը «ՍՊՏԾ» ՊՈԱԿ-ի օպերատիվ հերթապահության կողմից ՀՀ ՆԳՆ փրկարար ծառայության ճգնաժամային կառավարման ազգային կենտրոնին և ՀՀ ՆԳՆ հանրային հաղորդակցության և իրազեկման վարչությանը հաղորդվում է էլեկտրոնային փոստով, իսկ անհրաժեշտության դեպքում՝ հեռախոսով, որն այդ տեղեկատվությունը (հեռախոսագիրը) ընդունում է որպես պաշտոնական հաղորդագրություն,
4. Ճգնաժամային կառավարման ազգային կենտրոնը ՀՀ տարածքում զգացված երկրաշարժի մասին, բնակչության կողմից ստացված ահազանգի դեպքում անմիջապես տեղեկացնում է «ՍՊՏԾ» ՊՈԱԿ-ի օպերատիվ հերթապահությանը:

 2. Հրամանն ուժի մեջ է մտնում պաշտոնական հրապարակմանը հաջորդող օրվանից:

Հաստատված է էլեկտրոնային ստորագրությամբ

 28.06.2024

 **Վ. ՂԱԶԱՐՅԱՆ**